als_Latn dik_Latn sag_Latn
25.09.2009, - E Premte
MASHT-i përmirëson statusin e fëmijëve të dëshmorëve, invalidëve dhe veteranëve të luftës së UÇK-së në Qendrën e Studentëve
Ministri i Arsimit, Shkencës dhe Teknologjisë, Enver Hoxhaj dhe udhëheqësi i Zyrës për Çështje të Veteranëve të Luftës së UÇK-së pranë ZKM-së, Faik Fazliu, sot nënshkruan Memorandum Mirëkuptimi lidhur me statusin studentëve - fëmijë të dëshmorëve të luftës, invalidëve dhe veteranëve të luftës së UÇK-së në Qendrën e Studentëve të Universitetit të Prishtinës(UP).
Ky memorandum ka për qëllim krijimin e kushteve të favorshme për vendosje (banim) në konviktin e studentëve dhe ushqim në mensën e studentëve . Kriteret për zgjedhjen e tyre do t'i bëjë ZVL. Për këtë kategori të studentëve edhe UP do t'u mundësojë lehtësime për regjistrim në fakultetet përkatëse në vitin e ri akademik.
Ministri i Arsimit, Enver Hoxhaj me rastin e nënshkrimit të këtij dokumenti ndër tjera tha, se jam i nderuar qe së bashku me Faik Fazliun po nënshkruajmë këtë marrëveshje mirëkuptimi, e cila për herë të parë në Kosovë siguron vende të lira për fëmijët e dëshmorëve, invalidëve të luftës dhe atyre që kanë kontribuar në Kosovë. Shteti i Kosovës është si rezultat i gjakut, njerëzve dhe lotëve të ish -pjesëtarëve të UÇK-së. Ne për këtë vit akademik kemi siguruar 310 vende të lira në Qendrën e Studentëve për këtë kategori të qytetarëve te Kosovës dhe 270 vende në mensë për ushqim pa pagesë. Kjo është bërë me qëllim që kjo kategori e qytetarëve të trajtohet në mënyrën më dinjitoze, sepse i kanë lënë pjesët e trupit në malet e Kosovës, theksoi ministri Hoxhaj .
Ndërsa, Faik Fazliu është shprehur se ndjehet i gëzuar që po bëhet një gjë e tillë për të mirën e fëmijëve të atyre që sakrifikuan çdo gjë për lirinë dhe shtetin e Kosovës. Ky është një rast i mirë që edhe këta fëmijë(studentë) ta ndjejnë shtetin e tyre, të mirat që ofron për shkollimin dhe perspektivën e tyre në jetë. Këto lehtësime do t'u takojnë vetëm atyre që vërtetë kanë nevojë, është shprehur në fund Faik Fazliu, udhëheqësi i Zyrës për Çështje të Veteranëve të Luftës (ZVL) pranë Zyrës së Kryeministrit.(ZKM).
Ndryshe sipas këtij Memorandumi të Mirëkuptimit parashihet që:
Invalidët e luftës vendosen në konvikte dhe lirohen nga pagesa për strehim dhe ushqim. Fëmijët e dëshmorëve, vendosen në QS dhe lirohen nga të gjitha detyrimet financiare.
Fëmijët e invalidëve të luftës, po ashtu vendosen në konvikte dhe lirohen nga detyrimet financiare - pagesa për ushqim.
Në këtë ceremoni ishte i pranishëm edhe drejtori i Qendrës së Studentëve (QS) Fahri Sfishta, i cili kërkoi nga përgjegjësit e ZVL që të jenë të përpiktë me rastin e përcaktimit të kritereve dhe përzgjedhjes së atyre që vërtetë kanë nevojë.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn